കർശനമായ സേവന വ്യവസ്ഥകളോടുകൂടി പ്രവർത്തിക്കുന്ന പോൺ സൈറ്റുകൾ നിരോധിക്കുന്നത് ഇന്ത്യയിലെ ജനങ്ങളോട് ചെയ്യുന്ന ദ്രോഹമാണെന്ന് , കാനഡ ആസ്ഥാനമാക്കി പ്രവർത്തിക്കുന്ന അഡൽട്ട് എന്റർടെയിൻമെന്റ് നെറ്റ്വർക്കായ പോൺഹബ്ബിന്റെ വൈസ് പ്രസിഡന്റ് കൊറി പ്രൈസ് ഇന്ത്യൻ എക്സ്പ്രസിനോട് പറഞ്ഞു . നിയമവിരുദ്ധമായ ഉള്ളടക്കം അടങ്ങിയ അപകടകരമായ പോൺ സൈറ്റുകളിലേക്ക് ആളുകളെ എത്തിക്കാൻ ഇത് കാരണമാകുമെന്നും അദ്ദേഹം പറഞ്ഞു . ഉത്തരാഖണ്ഡ് ഹൈക്കോടതിയുടെ ഉത്തരവ് പ്രകാരം 827 പോൺ സൈറ്റുകൾ നിരോധിക്കാനുള്ള ടെലികോം ഡിപ്പാർട്മെന്റിന്റെ നീക്കത്തോട് പ്രതികരിക്കുകയായിരുന്നു അദ്ദേഹം . അതിന്റെ അനന്തരഫലം എന്താണെന്ന് നിർണയിക്കാൻ ഇപ്പോൾ കഴിയില്ല , പക്ഷെ ട്രാഫിക് നന്നായി കുറഞ്ഞിട്ടുണ്ടെന്നും കൊറി പ്രൈസ് പറയുന്നു . പോൺ ഹബ്ബ് ഉപയോക്താക്കളിൽ ഏറ്റവും വലിയ മൂന്നാമത്തെ രാജ്യമാണ് ഇന്ത്യ . അലക്സ റാങ്കിങ് പ്രകാരം ലോകത്തെ ഏറ്റവും ജനപ്രിയ വെബ്സൈറ്റുകളിൽ 29 - ാം സ്ഥാനമാണ് പോൺഹബ്ബിന് . കൂടാതെ ഇതിലെ ഏക അഡൽറ്റ് എന്റർടെയിൻമെന്റ് വെബ്സൈറ്റുമാണിത് . ഇന്ത്യയിൽ പോർണോഗ്രാഫിക്കെതിരായോ , അഡൽട്ട് ഉള്ളടക്കമുള്ള ചിത്രങ്ങൾ കാണുന്നതിനോ യാതൊരു നിയമവും നിലനിൽക്കുന്നില്ലെന്നും പ്രൈസ് പറയുന്നു . ‘രാജ്യത്തെ വളരെ ഗൌരവമേറിയതും വ്യവസ്ഥിതവുമായ ഒരു പ്രശ്നത്തിന് ഇന്ത്യൻ സർക്കാരിന്റെ പക്കൽ യാതൊരു പരിഹാരവുമില്ല എന്നത് വളരെ വ്യക്തമാണ് . അതിനാൽ അവർ ഞങ്ങളുടേതു പോലുള്ള വെബ്സൈറ്റുകൾക്കു മേൽ കുറ്റം ചുമത്തുകയാണ് , ’ പ്രൈസ് പറയുന്നു . സർക്കാരിന്റെ ഈ സെൻസർഷിപ്പ് നയത്തോടും പോൺ സൈറ്റുകൾ നിരോധിക്കാനുള്ള നീക്കത്തോടും അങ്ങേയറ്റം വിയോജിക്കുമ്പോഴും , തങ്ങൾ സർക്കാരിനൊപ്പം ചേർന്ന് പ്രവർത്തിക്കാൻ തയ്യാറാണെന്ന് പോൺബഹബ്ബ് വൈസ് പ്രസിഡന്റ് പറയുന്നു . ‘സർക്കാരിന്റെ ഏതുവിധത്തിലുള്ള ആശങ്കകളേയും അഭിസംബോധന ചെയ്യാനും അതിന് പരിഹാരം കണ്ടെത്താനും അവർക്കൊപ്പം ചേർന്ന് പ്രവർത്തിക്കാൻ ഞങ്ങൾ തയ്യാറാണ് . ’ അഡൽട്ട് ഉള്ളടക്കങ്ങൾ തേടുന്ന ഇന്ത്യൻ ഉപയോക്താക്കൾ നിയമവിരുദ്ധമായ ഉള്ളടക്കം പ്രോത്സാഹിപ്പിക്കുന്ന അപകടകരമായ പോൺ സൈറ്റുകളിലേക്ക് പോയേക്കാം എന്ന ആശങ്കയും അദ്ദേഹം പ്രകടിപ്പിച്ചു . ‘പാരെന്റൽ നിയന്ത്രണങ്ങളും കർശനമായ സേവന വ്യവസ്ഥകളുമുള്ള ഇത്തരം സൈറ്റുകൾ നിരോധിക്കുന്നത് ഇന്ത്യയിലെ ജനങ്ങളോട് ചെയ്യുന്ന ദ്രോഹമാണ് , ’ അദ്ദേഹം കൂട്ടിച്ചേർത്തു . ഇത് നിർണയിക്കാൻ യാതൊരു മാർഗങ്ങളും ഇല്ലെങ്കിലും , വിർച്വൽ പ്രൈവറ്റ് നെറ്റ്വർക്ക് ( വിപിഎൻ ) ട്രാഫിക് വർധനവിനുള്ള സാധ്യതയുണ്ടെന്നും , ഐപി അഡ്രസ് മറച്ചുവച്ചുകൊണ്ട് ഇന്റർനെറ്റ് ഉപയോഗിക്കാൻ വിപിഎൻ ഉപയോക്താക്കളെ സഹായിക്കുന്നുവെന്നും പ്രൈസ് പറയുന്നു . ഇക്കഴിഞ്ഞ ഒക്ടോബറിലാണ് ഹൈക്കോടതിയുടെ ഉത്തരവ് പ്രകാരം , 827 പോൺ സൈറ്റുകൾ നിരോധിക്കാൻ വിവരസാങ്കേതിക മന്ത്രാലയും ടെലികോം ഡിപ്പാർട്മെന്റിന് നിർദേശം നൽകിയത് .